মর্মান্তিক! অপমান সহ্য করতে না পেরে চরম সিদ্ধান্ত নিল নাবালিকা

উত্তর ২৪ পরগণা: গলায় ফাঁস লাগিয়ে আত্মহত্যা নাবালিকা স্কুল ছাত্রীর (School Student)। বাড়ির ভেতর থেকেই নবম শ্রেণির ছাত্রীর মৃতদেহ উদ্ধার করে পরিবারের লোকজন। মেয়ের মৃত্যুতে একদিকে শোকে পাথর, অন্যদিকে মৃত্যুর কারণ নিয়ে তৈরি হয়েছে ধোঁয়াশা। ওই স্কুল ছাত্রীর আত্মহত্যার (Suicide) পিছনেও একাধিক কারণ থাকতে পারে বলেই অনুমান করা হচ্ছে।

উত্তর ২৪ পরগনার (North 24 Parganas) জেলার বসিরহাট মহকুমার বসিরহাট থানার ইটিন্ডা গ্রামের ঘটনা। জানা গিয়েছে, গতকাল বাড়িতে কেউ না থাকায় নবম শ্রেণীর স্কুল ছাত্রী অঙ্কিতা সরকার (১৪) নিজের বাড়িতে গলায় দড়ি দিয়ে ঝুলে পড়ে। পরিবারের লোকজনের নজরে আসতেই তাঁকে নামানো হয়। তড়িঘড়ি ওই নাবালিকাকে বসিরহাট জেলা হাসপাতালে নিয়ে এসে ভর্তি করা হয়। কিন্তু তাতেও শেষরক্ষা হয়নি। বৃহস্পতিবার ভোর রাতে মৃত্যুর কোলে ঢলে পড়ে নাবালিকা।

আরও পড়ুন: মদের নেশায় গুলি! মালদহ শুট আউট কাণ্ডে গ্রেফতার ২

এখন প্রশ্ন হচ্ছে, কী কারণে ওই স্কুল ছাত্রী গলায় দড়ি দিয়ে আত্মহত্যা করল? পুরো ঘটনার তদন্ত শুরু করেছে বসিরহাট থানার পুলিশ। পাশাপাশি, ওই স্কুল ছাত্রীর মৃতদেহটি ময়নাতদন্তের জন্য মর্গে পাঠিয়েছে বসিরহাট থানার পুলিশ। ময়নাতদন্তের পর আজ বিকালে মৃতদেহ পরিবারে হাতে তুলে দেওয়া হবে বলে জানা গিয়েছে।

পড়াশোনার চাপেই কি আত্মহত্যা করল ওই নবন শ্রেণির ছাত্রী? নাকি এই অপমৃত্যুর নেপথ্যে কোনও প্রেমঘটিত কারণ আছে? এই সব প্রশ্নের উত্তর পেতে তদন্ত চালাচ্ছে বসিরহাট থানার পুলিশ। তবে পুলিশের প্রাথমিক অনুমান, ওই ছাত্রী অপমানে আত্মঘাতী হয়েছে। কিন্তু কে অপমান করল তাঁকে? তা নিয়ে এখনও রয়েছে ধোঁয়াশা।